ยันไม่อยู่! เงินเฟ้อสหรัฐ มิ.ย. พุ่ง 9.1% นิวไฮรอบ 40 ปี
“เงินเฟ้อสหรัฐ” มิ.ย.พุ่งเกินคาด 9.1% นิวไฮรอบ 40 ปี โดยดัชนีราคาผู้บริโภค (CPI) เป็นมาตรวัดเงินเฟ้อจากการใช้จ่ายของผู้บริโภคพุ่งขึ้น 9.1% ในเดือนมิ.ย. เมื่อเทียบรายปี และสูงกว่าที่นักวิเคราะห์คาดการณ์ที่ระดับ 8.8%
“เงินเฟ้อสหรัฐ” มิ.ย.พุ่งเกินคาด 9.1% นิวไฮรอบ 40 ปี โดยดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค พุ่งขึ้น 9.1% ในเดือนมิ.ย. เมื่อเทียบรายปี
13 ก.ค. 2565

กระทรวงแรงงานสหรัฐ เปิดเผยว่า วันนี้(13 ก.ค.65) ดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภคพุ่งขึ้น 9.1% ในเดือนมิ.ย. เมื่อเทียบรายปี ซึ่งเป็นระดับสูงสุดในรอบ 40 ปี และสูงกว่าที่นักวิเคราะห์คาดการณ์ที่ระดับ 8.8% นอกจากนี้ ดัชนี CPI ดังกล่าวยังสูงกว่าระดับ 8.6% ในเดือนพ.ค.
ขณะเดียวกัน ดัชนี CPI พื้นฐาน ซึ่งไม่นับรวมหมวดอาหารและพลังงาน เพิ่มขึ้น 5.9% ในเดือนมิ.ย. เมื่อเทียบรายปี ซึ่งชะลอตัวลงจากที่พุ่งขึ้น 6.0% ในเดือนพ.ค. แต่ยังสูงกว่าที่นักวิเคราะห์คาดการณ์ที่ระดับ 5.8%